  Наталья Тетерина Трикотаж фабрика 80 арзэ пусйиз, нош матысь аръёсы Шаркан черкогуртын лулчеберетъя юрт но ясли пуктозы. Удмуртилэн тӧроез Александр Бречалов Шаркан ёросэ вуылӥз. Ёрос азинске, туж шаплы адямиос, тӧро дурбасьтэ. Нылпи сад вань. Ясли... туж азинлыко инты, соин ик 2019-тӥ арын одно ик объект дась луоз, лицензированиен ӵош Александр Бречалов, Удмуртилэн тӧроезШарканлэн лымшор но шундыӝужан висказ интыяськем микрорайонэз калык «Выль» шуыса нима. Туннэ нуналлы отын тямыс урамъёс но 190 интылы нылпи сад. 300-лэсь трос музъем кесэгъёс пӧлысь 38-эз трос нылпиё семьяослы но егит ӧнерчиослы сётэмын, 35-ез – ёрмись муртъёслы. Али татын 500-лэсь ятыр адями улэ, со пӧлысь сюлэсь тросэз - пиналъёс. Улонлы ярамон: сюресъёс вань, газ но ву вань. <…> Туж умой кусыпъёсмы милям татысь администрациен, ёрос администрациен. Соос котьку милемлы юртто, котькыӵе ужпумъёс быдэстымонэсь Ирина Воронцова, Шарканын улӥсьШарканэ вуылыкуз Александр Бречалов полицейскийёслэн семьяязы куное пыраз. Атайзы Виктор Вяльцев службазэ ДПС-ын валтӥсь инспектор луыса кутскиз но Шарканысь РОВД-лэн кивалтӥсез дорозь будӥз. Пиосыз но службалы улонзэс сӥзизы. Выль ясли но лулчеберетъя юрт усьтӥськозы Шарканын Со сяна Шаркан ёрос администрацилэн юртаз элькун тӧро калыкен пумиськылӥз. Ёросын улӥсьёс Александр Бречаловлы юанъёссэс сётыны багтӥзы, нош муниципал кылдытэтлэн тӧроез ар ӵоже лэсьтэм ужъёс сярысь ивортӥз. Василий Муклин верамъя, тросэз пуктэм ужпумъёс быдэстэмын ни: выль микрорайонын нылпи площадка пуктӥзы, Ляльшур гуртысь школаез нылпи садлы тупатӥзы, сотовой герӟетъя объектъёс пуктӥзы, калыклы пу дасяны делянкаос висъязы, Быгы гуртын Удмурт лулчеберетъя центрез умоятон понна 450 сюрс манет грант утӥзы. Озьы ик Удмуртилэн тӧроез Шаркан трикотаж фабрикалэн 80 ар тырмонэзлы сӥзем ужрадэ пыриськиз. Предприятиын ужасьёсты «Брангуртысь песянайёс» тодмо ансамбль но ӟечкылаз. Котырес лыдпусэз пусъён лулчеберетъя ёрос юртын ортчиз. Калыкмы лачак, артистъёсмы трос, но таӵе условиосын одӥгъёсыз артистъёс – одӥг кабинетын, мукетъёсыз – мукетын, ваньзы ӵош. Соин ик туж витиськом, ку милям усьтӥськоз ни выль клубмы, кудзэ пуктыны ӧдъям вал 2013-тӥ арын Владимир Макаров, Шаркан ёрос администрацилэн тӧроезлэн мерлыко ужпумъёсъя воштӥсезТатын пиналъёс но арлыдо артистъёс лулчеберет юртын ужась ӧнерчиослэн кабинетъёсазы ик дасясько. Но матысь дыре та югдур воштӥськоз. Александр Бречалов оскытӥз, лулчеберетъя выль юртэз йылаз-пумаз вуттозы. Объектэз Удмуртилэн кунлыкезлы 100 ар тырмонлы, 2020-тӥ арлы, йылпумъяны ужпум пуктӥм Александр Бречалов, Удмуртилэн тӧроезОдӥг интыын кӧня ке площадкаосты огазеялозы. Со лулчеберетъя но ваньмон дырез ортчытонъя центр луоз. Выль юртэ лыдӟиськонни но 450 учкисьёслы зал интыяськозы. Тодэ вайытом, пуктӥськонэз йылаз-пумаз вуттон сярысь Удмуртилэсь 2017-тӥ арлы коньдэтсэ  дасян дыръя но кенешизы ни вал. Тегъёс: Лулчеберет Шаркан Удмуртия пиналъёс Мерлык АлександрБречалов  